Ritratt: DOI - Clodagh O'Neill .td_uid_2_60f654ffa6370_rand.td-a-rec-img{text-align:left}.td_uid_2_60f654ffa6370_rand.td-a-rec-img img{margin:0 auto 0 0} €835,000 ġew allokati mill-Gvern biex issir aktar ħidma soċjali permezz ta' residenzi tal-Fondazzjoni Dar il-Hena, li jservu ta' xelters temporanji u li jgħinu persuni jerġgħu jintegraw ruħhom fis-soċjetà. Dan qalu l-Ministru għas-Solidarjetà u l-Ġustizzja Soċjali Michael Falzon waqt żjara li għamel f'Dar Papa Franġisku. Waqt din iż-żjara li fiha ġiet iċċelebrata l-ħames sena mindu l-Fondazzjoni bdiet il-ħidma tagħha, il-Ministru Falzon irringrazzja lill-amministrazzjoni talli ħolqu dan il-proġett li jgħin ħafna nies. Din il-Fondazzjoni, li tmexxi Dar Papa Franġisku, Dar Maria Dolores u r-Residenza Reach, taħdem ta' kuljum favur komunità aħjar. Falzon irringrazzja lill-ħaddiema wkoll talli jagħmlu dan ix-xogħol. Ritratt: DOI – Clodagh O'Neill Iċ-Chairman tal-Bord tal-Fondazzjoni Dar il-Hena Anthony Girard qal li jinsab sodisfatt li f'dawn l-aħħar ħames snin numru ta' nies ibbenefikaw mill-għajnuna li tipprovdi din il-Fondazzjoni. Qal ukoll li numru ta' residenti li temmew il-programm tar-Residenza Reach kisbu kwalifiċi mill-Università ta' Malta, xtraw propjetà ġdida, jew sabu xogħol. Il-Fondazzjoni ġiet imnedija sitt snin ilu, u qed tieħu ħsieb numru ta' xelters filwaqt li timla vojt li jeżisti fis-servizzi soċjali. Fl-2015 titnieda l-Fondazzjoni: Imnedija il-Fondazzjoni Dar il-Hena Il-Ministru responsabbli minn dan il-qasam dak iż-żmien Michael Farrugia kien spjega li permezz ta' dan is-servizz, se tkun qed tingħata għajnuna immedjata lil dawk il-persuni li għal xi raġuni jew oħra jispiċċaw mingħajr saqaf fuq rashom. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f654ffa6646_rand.td-a-rec-img{text-align:left}.td_uid_3_60f654ffa6646_rand.td-a-rec-img img{margin:0 auto 0 0}